Document ID: 32005R0379

KOMMISSIONENS FORORDNING (EF) Nr. 379/2005
af 4. marts 2005
om ændring af forordning (EF) nr. 1168/1999 om handelsnormer for blommer
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager (1), særlig artikel 2, stk. 2, og
ud fra følgende betragtninger:
(1)
Kommissionens forordning (EF) nr. 537/2004 af 23. marts 2004 om tilpasning af en række forordninger om markedet for friske frugter og grøntsager som følge af Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse af EU (2) føjede adskillige sorter til den ikke-udtømmende liste over storfrugtede sorter af Prunus domestica ved at erstatte tillægget til bilaget til Kommissionens forordning (EF) nr. 1168/1999 (3). Imidlertid indeholder det nye tillæg ikke den ikke-udtømmende liste over storfrugtede sorter af Prunus salicina, som var medtaget inden ændringen som følge af henstillingen fra De Forenede Nationers Økonomiske Kommission for Europa om at sondre mellem sorter af Prunus domestica og sorter af Prunus salicina. Af hensyn til gennemskueligheden på verdensmarkedet bør denne liste genindsættes.
(2)
Forordning (EF) nr. 1168/1999 bør ændres i overensstemmelse hermed.
(3)
Foranstaltningerne i denne forordning er i overensstemmelse med udtalelse fra Forvaltningskomitéen for Friske Frugter og Grøntsager -
UDSTEDT FØLGENDE FORORDNING:
Artikel 1
Tillægget til bilaget til forordning (EF) nr. 1168/1999 ændres som angivet i bilaget til nærværende forordning.
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 4. marts 2005.

Labels: 3
17